นักลงทุนแห่เก็บ INTUCH ดันราคาปิดพุ่ง 10% โบรกฯเคาะเป้า 83.25 บ.ดันอัพไซด์กระฉูด
นักลงทุนแห่เก็บ INTUCH ดันราคาปิดพุ่ง 10% โบรกฯเคาะเป้า 83.25 บ.ดันอัพไซด์กระฉูด
23 ม.ค. 2562

ผู้สื่อข่าวรายงานว่า ราคาหุ้นบริษัท อินทัช โฮลดิ้งส์ จำกัด (มหาชน) หรือ INTUCH ปิดตลาดวันนี้ที่ระดับ 52 บาท ปรับตัวขึ้น 4.75 บาท หรือ 10.05% ด้วยมูลค่าซื้อขาย 1.40 พันล้านบาท
ด้าน นายประสิทธิ์ สุจิรวรกุล นักวิเคราะห์การลงทุนปัจจัยพื้นฐานด้านหลักทรัพย์ บล.บัวหลวง กล่าวว่า ราคาหุ้นกลุ่มสื่อสาร น่าจะรับผล Sentiment เชิงบวกจากในประเทศ และราคาหุ้นกลุ่มนี้ปรับตัวลงมาค่อนข้างมากตั้งแต่ปลายปีที่แล้ว  ทำให้มีUpside จากราคาเหมาะสมอยู่มาก จึงมีแรงซื้อเข้ามาในกลุ่มนี้
ด้าน บล.บัวหลวง ให้ราคาเป้าหมายหุ้นบมจ.อินทัช โฮลดิ้งส์ (INTUCH) ที่  83.25 บาท ,บมจ.ไทยคม (THCOM) ให้ราคาเป้าหมายที่ 13.50 บาท บมจ.แอดวานซ์ อินโฟร์ เซอร์วิส (ADVANC) ที่ 215 บาท บมจ.โทเทิ่ล แอ็คเซ็ส คอมมูนิเคชั่น (DTAC)ที่ 52 บาท และบมจ.ทรู คอร์ปอเรชั่น (TRUE)ที่ 7 บาท
ขณะเดียวกัน บล.แลนด์ แอนด์ เฮ้าส์ ระบุในบทวิเคราะห์ โดยแนะนำ ทยอยซื้อสะสม INTUCH ให้แนวต้าน 51 บาท แนวรับ 47.5 บาท ตัดขาดทุน 46 บาท
โดยครึ่งปีแรกของปี 2561 หุ้น INTUCH ปรับตัวลง 12% เทียบกับ DTAC ที่ปรับตัวขึ้น 14% และ TRUE ปรับตัวลดลง 5% ส่วน ADVANC ปรับตัวลดลง 10%
ทั้งนี้ INTUCH เป็นหุ้นจ่ายปันผลสม่ำเสมอปีละ 2 ครั้ง (เม.ย.+ก.ย.) ด้วย D/P ถึง 6% ต่อปี ซึ่งสูงสุดในกลุ่ม ICTขณะที่มูลค่ายุติธรรมอยู่ที่ 65 บาท
 
 